GRADSKO VIJEĆE

KLASA: …….

URBROJ: ……

Karlovac, …….

**PRIJEDLOG**

Na temelju članaka 34. i 97. Statuta Grada Karlovca (Glasnik Grada Karlovca broj Glasnik Grada Karlovca 9/21 – potpuni tekst) Gradsko vijeće grada Karlovca je na \_\_\_\_ sjednici održanoj dana \_\_\_\_ 2022. godine donijelo sljedeću

**O D L U K U**

**o prihvaćanju Dvogodišnjeg izvješća o provedbi Akcijskog plana energetski i klimatski održivog razvitka Grada Karlovca (eng. *Sustainable Energy and Climate Action Plan* – *SECAP*)**

**I**

Prihvaća se Dvogodišnje izvješće o provedbi Akcijskog plana energetski i klimatski održivog razvitka Grada Karlovca (eng. *Sustainable Energy and Climate Action Plan – SECAP*) koje je izrađeno temeljem potpisanog Sporazuma gradonačelnika (*Covenent of Mayors*), Sporazuma gradonačelnika za klimu i energiju te temeljem usvojenog Akcijskog plana energetski održivog razvitka i prilagodbe klimatskim promjenama Grada Karlovca.

**II**

Sastavni dio ove Odluke čini i Dvogodišnje izvješća o provedbi Akcijskog plana energetski i klimatski održivog razvitka Grada Karlovca.

**III**

Ova odluka će se objaviti u Glasniku Grada Karlovca, a stupa na snagu osam dana nakon objave.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva,v.r.

**Obrazloženje**

S ciljem ublažavanja klimatskih promjena, Grad Karlovac je u veljači 2010. pristupio Sporazumu gradonačelnika, velikoj inicijativi Europske komisije pokrenutoj u siječnju 2008. godine. U listopadu 2015. godine, nakon konzultacijskog procesa o budućnosti Sporazuma gradonačelnika, Europska komisija pokrenula je novi integrirani Sporazum gradonačelnika za klimu i energiju (U daljnjem tekstu Sporazum), koji nadilazi postavljene ciljeve za 2020. godinu. Potpisnice novog Sporazuma obvezuju se na smanjenje pojedinačnih lokalnih emisija CO2 (i eventualno drugih stakleničkih plinova) te usvojiti zajednički pristup rješavanju problematike ublažavanja i prilagodbe klimatskim promjenama. Kako bi svoj politički angažman prenijeli iz teorije u praktične mjere i projekte, potpisnici Sporazuma obvezale su se na dostavljanje Akcijskog plana energetski i klimatski održivog razvitka (SECAP) u roku od dvije godine od odluke gradskog vijeća, s navedenim ključnim aktivnostima koje planiraju poduzeti.

Prema Dodatku II Sporazuma gradonačelnika za klimu i energiju o obnovljenim ambicijama u kontekstu politike EU-a, djelovanje inicijative Sporazuma gradonačelnika za klimu i energiju do 2050. godine se osigurava unutar tri stupa – ublažavanje učinaka klimatskih promjena i adaptacija na iste te ublažavanje energetskog siromaštva. S obzirom da energetsko siromaštvo nije obuhvaćeno unutar SECAP-a grada Karlovca iz 2020., kroz Dvogodišnje izvješće o provedbi SECAP-a grada Karlovca energetsko siromaštvo se uvodi kao dopuna. Nastavno na odluku o prihvaćanju SECAP-a grada Karlovca kroz koju su prihvaćena prva dva stupa inicijative, prihvaćanjem Dvogodišnjeg izvješća naknadno se osigurava ispunjavanje obveze  djelovanja grada Karlovca i kroz treći stup – energetsko siromaštvo.

Gradsko vijeće Grada Karlovca je Odlukom o prihvaćanju Akcijskog plana održivog razvitka i prilagodbe klimatskim promjenama (SECAP) od 21. svibnja 2020. usvojilo Akcijski plan energetski održivog razvitka i prilagodbe klimatskim promjenama Grada Karlovca (Sustainable Energy and Climate Action Plan – SECAP), a koji je u ožujku 2020. godine izradila Regionalna energetska agencija Sjeverozapadne Hrvatske.

Budući da su potpisnici Sporazuma obvezni izvještavati o napretku provedbe planova svake dvije godine, potpisnici provode aktivnosti izvještavanja i kontrole te je stoga Grad Karlovac proveo postupak nabave usluge izrade Dvogodišnjeg izvješća o provedbi Akcijskog plana energetski održivog razvitka i prilagodbe klimatskim promjenama Grada Karlovca (SECAP), a koje je usredotočeno na izvještavanje o provedbi aktivnosti, odnosno mjera energetske učinkovitosti. Izvješće obuhvaća period od 24 mjeseca, od ožujka 2020. do ožujka 2022. godine a napravljeno je prema standardnim uputama za izvještavanje.

Dvogodišnje izvješće je izrađeno od strane Regionalne energetske agencije Sjeverozapadne Hrvatske (REGEA), temeljem provedenog postupka nabave, sukladno Zakonu o javnoj nabavi.

Pročelnica

mr. sc. Marijana Tomičić, dipl. pol.